**KAUNO MIESTO UGDYMO ĮSTAIGŲ SOCIALINIS PASAS**

**2013-2015 m.**

**Kauno miesto savivaldybės administracijos Švietimo skyriaus vyriausioji specialistė**

**Jurgita Česnulevičienė**

**Techninis duomenų apdorojimas: Lietuvos sveikatos mokslų universiteto vidurinės mokyklos socialinė pedagogė Edita Vasiliauskaitė**

Kauno miesto ugdymo įstaigų socialinio paso duomenys rinkti 2015 m. lapkričio mėnesį, o duomenų analizė atlikta 2016 m. sausio mėnesį. Analizėje naudojami trijų metų (2013-2015 m.) socialinių pasų duomenys. Kasmet labai skiriasi ugdymo įstaigų skaičius pagal tipus, nes vyko mokyklų tinklo pertvarka, kuomet vidurinės mokyklos tapo gimnazijomis ar progimnazijomis, pagrindinėmis mokyklomis ir pan.

Lyginant trijų metų duomenis matome (žr. 1 pav.), kad 2015 m. labiausiai išaugo gimnazijose besimokančių mokinių skaičius (11987). Taip pat padaugėjo mokinių besimokančių pagrindinėse mokyklose – 5322 bei progimnazijose – 4855. Labiausiai mokinių sumažėjo vidurinėse mokyklose ar daugiafunkciniuose centruose (2528), tačiau tai lėmė tai, kad vidurinės mokyklos tapo gimnazijomis, progimnazijomis, daugiafunkciniais centrais ir pan.

1 pav. Ugdymo įstaigas lankančių mokinių skaičius

Toliau duomenys bus pateikti procentine išraiška nuo toje įstaigoje besimokančių mokinių bendro skaičiaus.

Kaip matome iš 2 pav. Mokinių augančių daugiavaikėse šeimose skaičius daugelyje ugdymo įstaigų lieka stabilus. 2015 m. pastebimas mokinių, augančių daugiavaikėse šeimose skaičiaus sumažėjimas gimnazijose (nuo 11.3% iki 7.5%), progimnazijose (nuo 26.6% iki 14.9%) bei jaunimo mokyklose (nuo 46% iki 36.6%). 4% specialiosiose mokyklose padaugėjo mokinių iš daugiavaikių šeimų ir 2015 m. jie sudarė 21.5% mokinių, besimokančių šiose mokyklose.

2 pav. Mokiniai augantys daugiavaikėse šeimose

Į socialinio paso duomenų rinkimo kriterijus tik 2014 m. buvo įtrauktas punktas apie mokinius, augančius pilnose šeimose, todėl nėra 2013 m. duomenų.

Didžiausias pokytis 2015 m. pastebimas pradinėse mokyklose (žr. 3 pav.), čia mokinių augančių pilnose šeimose skaičius išaugo nuo 54.6 % iki 88.7%, o gimnazijose sumažėjo nuo 70.7% iki 42.4%. Kitose ugdymo įstaigose mokinių, augančių pilnose šeimose skaičius išliko panašus, kaip ir 2014 m.

3 pav. Mokinių, augančių pilnose šeimose skaičius

Lyginant trijų metų duomenis pastebima, kad mokinių, kurių tėvai išsituokę skaičius ugdymo įstaigose, per tris paskutinius metus, išlieka labai panašus. Kiek didesnis pokytis pastebimas gimnazijose, nes čia 2015 m. mokinių, kurių tėvai išsituokę skaičius sumažėjo nuo 22.7% (2013 m.) iki 12.8%, o specialiosiose mokyklose išaugo nuo 15.8% (2014 m.) iki 18.8% (žr. 4 pav.).

4 pav. Mokiniai, kurių tėvai išsituokę

Daugiausiai mokinių augančių tik su mama ar tėčiu mokosi jaunimo mokyklose, nors jų skaičius 2015 m. sumažėjo nuo 34.7% (2014 m.) iki 25.6%. Žiūrint į 2015 m. duomenis pastebima, kad specialiosiose mokyklose padaugėjo vienišų mamų ar tėčių auginamų vaikų nuo 6.4% (2014 m. ) iki 10.3% (žr. 5 pav.).

5 pav. Mokinai, kuriuos augina vienišos mamos/tėčiai

Beveik visose ugdymo įstaigose 2015 m. sumažėjo mokinių gyvenančių neformaliose šeimose: gimnazijose nuo 3.8% (2014 m.) iki 1.5%; vidurinėse mokyklose – daugiafunkciniuose centruose nuo 5.3% iki 4.9%; jaunimo mokyklose nuo 15.3% iki 12.8%; pagrindinėse mokyklose nuo 6.7% iki 5.4%; specialiosiose mokyklose nuo 8.5% iki 7.5%; progimnazijose nuo 9.1% iki 4.5%. Mokyklose – darželiuose tokių mokinių skaičius 2015 m. išaugo nuo 1.6% iki 4.9% (žr. 6 pav.).

6 pav. Mokiniai, kurie gyvena neformaliose šeimose (ne su biologiniu vienu iš tėvų)

Daugiausiai negalią turinčių tėvų vaikų mokosi specialiosiose mokyklose, čia jų skaičius 2015 m. sudarė 12.3%. Jaunimo mokyklose tokių mokinių sumažėjo nuo 2.8% iki 1.2%, o mokyklose – dareliuose išaugo nuo 0.6% iki 1.3% (žr. 7 pav.).

7 pav. Mokiniai, kurių vienas iš tėvų/ ar abu turi negalią

Nors kalbama, kad emigracija šalyje tik didėja, tačiau 2015 m. pastebima, kad mokinių, kurių vienas iš tėvų dirba užsienyje skaičius daugelyje ugdymo įstaigų sumažėjo. Daugiausiai tokių mokinių 2015 m. mokėsi licėjuose (5.2%) (žr. 8 pav.). Gimnazijose tokių mokinių per metus sumažėjo nuo 5.2% iki 3.5%; vidurinėse mokyklose – daugiafunkciniuose centruose - nuo 4.6% iki 3.6%; pradinėse mokyklose – nuo 3.3% iki 2.7%; pagrindinėse mokyklose – nuo 5.5% iki 3.9%; progimnazijose – nuo 3.7% iki 2.8%. Specialiosiose mokyklose mokinių, kurių vienas iš tėvų dirba užsienyje, padaugėjo nuo 2.9% iki 4%.

8 pav. Mokiniai, kurių vienas iš tėvų dirba užsienyje

Analizuojant gautus duomenis pastebima, kad ugdymo įstaigose mažėja mokinių, kurių abu tėvai dirba užsienyje. 2015 m. pagal patektus duomenis, jaunimo ir pradinėse mokyklose, mokyklose- darželiuose, licėjuose nesimokė nė vienas mokinys, kurio abu tėvai dirbtų užsienyje. Gimnazijose tokių mokinių skaičius 2015 m. sumažėjo nuo 0.3% iki 0.2%; vidurinėse – daugiafunkciniuose centruose – nuo 0.5% iki 0.4%; pagrindinėse mokyklose – nuo 0.5% iki 0.4%. Tik progimnazijose ir specialiosiose mokyklose tokių mokinių skaičius 2015 m. išaugo 0.2% (žr. 9 pav.).

9 pav. Mokiniai, kurių abu tėvai dirba užsienyje

Gimnazijose, pradinėse ir jaunimo mokyklose, progimnazijose 2015 m. sumažėjo mokinių, netekusių vieno iš tėvų. Vidurinėse mokyklose – daugiafunkciniuose centruose tokių mokinių padaugėjo nuo 3.6% iki 4%; pagrindinėse mokyklose – nuo 2.9% iki 3.1%; specialiosiose mokyklose – nuo 6.6% iki 7.3%; mokyklose – darželiuose – nuo 1.3% iki 2.1% (žr. 10 pav.).

10 pav. Mokiniai, kurių vienas iš tėvų miręs

Oficialiai globojamų mokinių skaičius 2015 m. išaugo jaunimo mokyklose (nuo 11.4% iki 14.5%) bei vidurinėse mokyklose – daugiafunkciniuose centruose (nuo 1.7% iki 2.5%). Analizuojant paskutinių trijų metų duomenis pastebima, kad oficialiai globojamų mokinių daugiausiai mokosi jaunimo bei specialiosiose mokyklose (žr. 11 pav.).

11 pav. Mokiniai, kuriems skirta oficiali globa

Akivaizdu, kad specialiųjų ugdymosi poreikių turinčių mokinių daugiausiai mokosi specialiosiose mokyklose, tačiau jaunimo mokyklose šių mokinių skaičius lyginant su 2014 m. yra didėjantis nuo 23.3% iki 29.1%. Taip pat pastebimas didėjimas ir pagrindinėse mokyklose – nuo 5.1% iki 6.4% (žr. 12 pav.).

12 pav. Mokiniai, turintys specialiųjų ugdymosi poreikių

Nuo 2013 m. ženkliai sumažėjo mokinių, gaunančių nemokamą maitinimą mokykloje, skaičius. Tik vidurinėse mokyklose – daugiafunkciniuose centruose, mokyklose – darželiuose tokių mokinių padaugėjo (atitinkamai nuo 17.6% iki 18% bei nuo 8.9% iki 15.2%) (žr. 13 pav.).

13 pav. Mokiniai, kurie gauna nemokamą maitinimą mokykloje

Daugiausiai pamokų lankomumo problemų turi jaunimo mokyklų auklėtiniai, nors lyginant trijų metų duomenis pastebima, kad situacija vis gerėja ir tokių mokinių skaičius kasmet mažėja (nuo 49% - 2013 m. iki 28.5% - 2015 m.) (žr. 14 pav.).

14 pav. Mokiniai, prastai lankantys mokyklą.

Analizuojant gautus duomenis pastebima, kad mokinių, turinčių elgesio problemų, skaičius kasmet mažėja gimnazijose, jaunimo, pradinėse ir pagrindinėse, specialiosiose mokyklose, progimnazijose. Nežymus padidėjimas pastebimas vidurinėse mokyklose – daugiafunkciniuose centruose bei mokyklose – darželiuose (žr. 15 pav.). Akivaizdu, kad jaunimo mokyklose tokių mokinių mokose daugiausiai.

15 pav. Mokiniai, turintys elgesio problemų

Žalingų įpročių turinčių mokinių daugiausiai mokosi jaunimo mokyklose (71.5%). Gimnazijose 2015 m. pastebimas tokių mokinių skaičiaus sumažėjimas nuo 2.6% iki 1.9%, vidurinėse mokyklose – daugiafunkciniuose centruose padidėjimas nuo 2.3% iki 2.7% (Žr. 16 pav.).

16 pav. Mokiniai, turintys žalingų įpročių

2015 m. pastebima, kad specialiosiose mokyklose beveik 3 kartus išaugo mokinių, augančių šeimose, kuriose dėl tėvystės/ socialinių įgūdžių stokos, vaikai yra neprižiūrimi, skaičius (9%). Tokių mokinių skaičiaus didėjimas pastebimas ir vidurinėse mokyklose – daugiafunkciniuose centruose (nuo 0.6% - 2013 m., 1.4% - 2014 m. iki 1.9% - 2015 m.) bei mokyklose darželiuose (nuo 0.2% - 2013 m. iki 1.1% - 2015 m.) (žr. 17 pav.).

17 pav. Mokiniai, kurie yra neprižiūrimi

Bendri 2013 m. – 2015 m. socialinio paso duomenys pateikiami 1 lentelėje.

1 lentelė.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Gimnazijos** | | | **Vidurinės – daugiafunkciniai centrai** | | | **Jaunimo mokyklos** | | | **Pradinės** | | | **Pagrindinės** | | | **Specialiosios** | | | **Progimnazijos** | | | **Mokyklos - darželiai** | | | **Licėjai** |
| **2015** | **2014** | **2013** | **2015** | **2014** | **2013** | **2015** | **2014** | **2013** | **2015** | **2014** | **2013** | **2015** | **2014** | **2013** | **2015** | **2014** | **2013** | **2015** | **2014** | **2013** | **2015** | **2014** | **2013** | **2015** |
| Įstaigą lankančių vaikų skaičius | 11987 | 8186 | 7532 | 2528 | 11764 | 18260 | 172 | 176 | 192 | 2370 | 2588 | 2441 | 5322 | 3258 | 6082 | 478 | 482 | 576 | 4855 | 3556 | 3943 | 527 | 631 | 640 | 1595 |
| Mokiniai, augantys daugiavaikėse šeimose (3 ir daugiau vaikų) | 896 | 902 | 850 | 371 | 1749 | 1521 | 63 | 81 | 80 | 409 | 440 | 415 | 624 | 364 | 757 | 103 | 85 | 122 | 725 | 946 | 671 | 95 | 99 | 99 | 243 |
| Mokiniai, augantys pilnose šeimose | 5079 | 5784 |  | 1741 | 7931 |  | 65 | 63 |  | 2103 | 1414 |  | 3679 | 2239 |  | 239 | 231 |  | 3249 | 2402 |  | 420 | 534 |  | 1067 |
| Mokiniai, kurių tėvai išsituokę | 1540 | 1615 | 1713 | 454 | 2233 | 2016 | 34 | 35 | 51 | 219 | 244 | 270 | 1004 | 642 | 1146 | 90 | 76 | 103 | 802 | 559 | 855 | 57 | 67 | 49 | 268 |
| Mokiniai, kuriuos augina vienišos mamos/tėčiai | 431 | 434 | 579 | 188 | 781 | 722 | 44 | 61 | 44 | 82 | 83 | 84 | 448 | 259 | 474 | 49 | 31 | 65 | 241 | 174 | 302 | 18 | 16 | 23 | 106 |
| Mokiniai, kurie gyvena neformaliose šeimose | 174 | 311 | 366 | 124 | 628 | 490 | 22 | 27 | 32 | 77 | 85 | 67 | 286 | 218 | 506 | 36 | 41 | 47 | 218 | 324 | 273 | 26 | 10 | 12 | 70 |
| Mokiniai, kurių vienas iš tėvų miręs | 293 | 279 | 278 | 100 | 421 | 381 | 22 | 31 | 28 | 20 | 31 | 30 | 165 | 94 | 238 | 35 | 32 | 49 | 101 | 91 | 117 | 11 | 8 | 8 | 29 |
| Mokiniai, kurių vienas iš tėvų/ar abu turi negalią | 164 | 152 | 127 | 55 | 268 | 308 | 2 | 5 | 1 | 23 | 27 | 32 | 74 | 51 | 126 | 59 | 62 | 67 | 94 | 75 | 74 | 7 | 4 | 5 | 21 |
| Mokiniai, kurių vienas iš tėvų dirba užsienyje | 417 | 429 | 430 | 90 | 540 | 484 | 7 | 7 | 7 | 65 | 85 | 69 | 208 | 179 | 295 | 19 | 14 | 16 | 138 | 133 | 175 | 8 | 8 | 8 | 83 |
| Mokiniai, kurių abu tėvai dirba užsienyje | 28 | 25 | 46 | 11 | 55 | 74 | 0 | 0 | 3 | 0 | 4 | 10 | 21 | 16 | 53 | 1 | 0 | 3 | 20 | 8 | 32 | 0 | 0 | 1 | 0 |
| Mokiniai, kuriems skirta oficiali globa | 58 | 66 | 73 | 63 | 201 | 167 | 25 | 20 | 16 | 10 | 18 | 6 | 105 | 59 | 138 | 68 | 70 | 86 | 48 | 38 | 44 | 2 | 2 | 2 | 12 |
| Mokiniai, kurie gauna nemokamą maitinimą mokykloje | 576 | 765 | 724 | 456 | 2068 | 2356 | 78 | 84 | 105 | 134 | 213 | 301 | 867 | 602 | 1455 | 147 | 201 | 223 | 583 | 525 | 775 | 80 | 56 | 72 | 133 |
| Mokiniai, turintys specialiuosius ugdymosi poreikius | 44 | 94 |  | 140 | 674 |  | 50 | 41 |  | 137 | 161 |  | 338 | 166 |  | 478 | 482 |  | 231 | 193 |  | 12 | 48 |  | 10 |
| Mokiniai, prastai lankantys mokyklą (be pateisinamos priežasties praleidžia daugiau nei 30% pamokų per trimestrą /pusmetį) | 53 | 134 | 64 | 61 | 145 | 150 | 49 | 84 | 94 | 17 | 2 | 1 | 59 | 27 | 110 | 0 | 2 | 14 | 8 | 11 | 5 | 0 | 0 | 0 | 8 |
| Mokiniai, turintys elgesio problemų | 113 | 135 | 76 | 113 | 428 | 378 | 60 | 92 | 114 | 54 | 64 | 98 | 212 | 113 | 293 | 18 | 52 | 155 | 172 | 121 | 139 | 8 | 2 | 5 | 20 |
| Mokiniai, turintys žalingų įpročių (rūkymas, alkoholio ir kitų psichotropinių medžiagų vartojimas) | 222 | 210 | 10 | 67 | 273 | 77 | 123 | 143 | 21 | 0 | 0 | 0 | 69 | 44 | 90 | 4 | 3 | 8 | 6 | 4 | 4 | 0 | 0 | 0 | 18 |
| Mokiniai, augantys šeimose, kuriose dėl tėvystės/socialinių įgūdžių stokos, vaikai yra neprižiūrimi. | 4 | 0 | 6 | 49 | 160 | 113 | 3 | 5 | 12 | 2 | 2 | 2 | 40 | 38 | 102 | 43 | 16 | 28 | 46 | 37 | 35 | 6 | 0 | 1 | 0 |

**Išvados**

1. 2015 m. mokinių skaičius labiausiai išaugo gimnazijose. Taip pat didėjimas pastebimas pagrindinėse mokyklose bei gimnazijose.
2. Daugiavaikėse šeimose augančių mokinių skaičius daugelyje ugdymo įstaigų išlieka stabilus arba net šiek tiek sumažėja, tik specialiosiose mokyklose pastebimas didėjimas.
3. Pilnose šeimose augančių mokinių skaičius 2015 m. ženkliai padidėjo pradinėse mokyklose, o labiausiai sumažėjo – gimnazijose.
4. Lyginant trijų metų duomenis pastebima, kad mokinių, kurių tėvai išsituokę skaičius ugdymo įstaigose, per tris paskutinius metus, išlieka labai panašus.
5. Dagiausiai mokinių, augančių tik su mama ar tėčiu mokosi jaunimo mokyklose, tačiau 2015 m. šių mokinių skaičius sumažėjo.
6. Beveik visose ugdymo įstaigose 2015 m. sumažėjo mokinių gyvenančių neformaliose šeimose, tik mokyklose – darželiuose tokių mokinių skaičius išaugo.
7. Be specialiųjų mokyklų, daugiausiai negalią turinčių tėvų vaikų 2015 m. mokėsi vidurinėse mokyklose – daugiafunkciniuose centruose.
8. 2015 m. pastebima, kad mokinių, kurių vienas iš tėvų dirba užsienyje skaičius daugelyje ugdymo įstaigų sumažėjo. Procentiškai daugiausiai tokių mokinių mokėsi licėjuose.
9. Pastebima, kad ugdymo įstaigose mažėja mokinių, kurių abu tėvai dirba užsienyje.
10. Gimnazijose, pradinėse ir jaunimo mokyklose, progimnazijose 2015 m. sumažėjo mokinių, netekusių vieno iš tėvų.
11. Oficialiai globojamų mokinių skaičius 2015 m. išaugo jaunimo mokyklose bei vidurinėse mokyklose – daugiafunkciniuose centruose.
12. Specialiųjų ugdymosi poreikių turinčių mokinių daugiausiai mokosi specialiosiose bei jaunimo mokyklose.
13. Nemokamą maitinimą gaunančių mokinių skaičius ugdymo įstaigose mažėja.
14. Daugiausiai pamokų lankomumo problemų turi jaunimo mokyklų auklėtiniai, nors kasmet jų skaičius vis mažėja.
15. Mokinių, turinčių elgesio problemų, skaičius kasmet mažėja gimnazijose, jaunimo, pradinėse ir pagrindinėse, specialiosiose mokyklose, progimnazijose.
16. Specialiosiose mokyklose beveik 3 kartus išaugo mokinių, augančių šeimose, kuriose dėl tėvystės/ socialinių įgūdžių stokos, vaikai yra neprižiūrimi, skaičius.